CELEX: 62011TN0067
Language: et
Date: 2011-01-24 00:00:00
Title: Kohtuasi T-67/11: 24. jaanuaril 2011 esitatud hagi — Martinair Holland versus komisjon

26.3.2011   
            
            
               ET
            
            
               Euroopa Liidu Teataja
            
            
               C 95/9
            
         24. jaanuaril 2011 esitatud hagi — Martinair Holland versus komisjon
   (Kohtuasi T-67/11)
   2011/C 95/15
   Kohtumenetluse keel: inglise
   
      Pooled
   
   
      Hageja: Martinair Holland NV (Haarlemmermeer, Madalmaad) (esindaja: advokaat R. Wesseling)
   
      Kostja: Euroopa Komisjon
   
      Hageja nõuded
   
   
               —
            
            
               tühistada tervikuna või osaliselt otsuse artiklid 1, 2, 3, 4, 5, 6 ja 7, või
            
         
               —
            
            
               vähendada otsuse artiklist 5 määratud trahvid, ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Nõue ELTL artikli 263 ja määruse 1/2003 artikli 31 alusel läbi vaadata ja tühistada komisjoni 9. novembri 2010. aasta otsus K(2010) 7694 lõplik seoses ELTL artikli 101, EMP lepingu artikli 53 ja Euroopa Ühenduse ja Šveitsi Konföderatsiooni vahelise õhutranspordi alase kokkuleppe artikli 8 kohaldamise menetlusega (juhtum nr COMP/39.258 — Lennulast), mille adressaat on Martinair Holland N.V., ja teise võimalusena nõue vähendada määratud trahvi.
   Oma hagi toetuseks esitab hageja kaks väidet.
   
               1.
            
            
               Esimene väide:
               
                           —
                        
                        
                           komisjon rikkus ELTL artiklist 296 ja harta artiklist 41 (õigus heale haldusele) tulenevat põhjendamiskohustust, kuivõrd otsusest ei ole võimalik järeldada rikkumis(t)e olemust ja ulatust; teisalt, otsuse resolutiivosa toob selgelt välja neli (eeldatavasti ühte ja kestvat) rikkumist, mis on seotud kindla adressaatidegrupiga erinevatel ajavahemikel ja erinevates geograafilistes piirkondades;
                        
                     
                           —
                        
                        
                           niivõrd, kuivõrd Euroopa Kohus ei saa tervikuna läbi vaadata otsuse aluseks olevaid järeldusi, tulenevalt (piisavalt selge) põhjenduse puudumisest, rikkus komisjon hageja peamisi menetluslikke õigusi; hageja täpsustab, et otsus rikub õigust heale haldusele, õigust tõhusale õiguskaitsevahendile ja õiglasele kohtumõistmisele, süütuse presumptsiooni ja kaitseõigusi, mis tulenevad Euroopa Liidu Põhiõiguste Harta artiklitest 41, 47 ja 48.
                        
                     
         
               2.
            
            
               Teine väide, et komisjon tegi trahvi arvutades hindamisvigu, rikkudes määruse 1/2003 (1), trahvimissuuniseid ja rikkus proportsionaalsuse, võrdse kohtlemise ja põhjendamiskohustust, mis on vastuolus Euroopa Liidu Põhiõiguste Harta artiklitega 41 ja 49, ELTL artikliga 296 ja EL õiguse üldpõhimõtetega. Selles osas väidab hageja, et:
               
                           —
                        
                        
                           esiteks tegi komisjon ilmseid hindamisvigu, rikkudes trahvimissuuniseid ning proportsionaalsuse ja võrdse kohtlemise põhimõtet, hõlmates müügiväärtuse arvutamisel hindadega ja sissetulevate lendudega seotud käibe;
                        
                     
                           —
                        
                        
                           teiseks tegi komisjon ilmseid hindamisvigu rikkumise tõsiduse osas, rikkudes määrust 1/2003, trahvimissuuniseid ja proportsionaalsuse põhimõtet;
                        
                     
                           —
                        
                        
                           kolmandaks rikkus komisjon määrust 1/2003, trahvimissuuniseid ja proportsionaalsuse põhimõtet, võttes leevendava asjaoluna arvesse regulatiivset korda, et vähendada trahvi üksnes 15 % võrra;
                        
                     
                           —
                        
                        
                           neljandaks rikkus komisjon oma kohustust esitada põhjendusi seoses trahvi arvutamisega, mis on vastuolus ELTL artikliga 296 ja harta artikliga 41.
                        
                     
         
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003 L 1, lk 1; ELT eriväljaanne 08/02, lk 205).